Римљани су са Картагином водили три рата између 264. и 146. године. Ови ратови познати су као Пунски ратови (Римљани су Картагињане називали Пунима по Феникији).. У Првом пунском рату (264—241), Римљани су овладали Сицилијом. Економски исцрпљена Картагина суочила се са побуњеним најамницима у Либијском рату. Римљани су искористили њену заузетост и прикључили својој држави Сардинију и Корзику. Трећи пунски рат (149—146) завршен је разарањем Картагине. Сицилија, Сардинија и Корзика постале су прве римске колоније Након уништења Селеукидског и Антипатридског краљевства (делова царства Александра Македонског подељеног током ратова дијадоха), Римска република постаје доминантна сила на Медитерану. Административно, само је територија Апенинског полуострва до реке Рубикон на северу сматрана Италијом. Данашња северна Италија била је део провинције Цисалпинске Галије. Цисалпинска Галија је тек у време Октавијана Августа прикључена провинцији Италији Сардинија и Корзика чиниле су посебну провинцију.